wannaphong/clean_thaiwikipedia huggingface dataset:
# อินแชนแนล
อิน แชนแนล   เป็นสถานีโทรทัศน์ข่าวและสาระบันเทิงภาคภาษาอังกฤษ ภายใต้การบริหารของบริษัท ทีเอชเอ็น เน็ตเวิร์ค จำกัด มีปราเสริฐ ปราสาททองโอสถ เจ้าของสายการบินบางกอกแอร์เวย์ และเครือโรงพยาบาลกรุงเทพ เป็นเจ้าของ “หมอปราเสริฐ” ลุยสื่อ ผุดอินแชนเนลผ่านทรูฯ และมี หม่อมหลวงนันทิกา วรวรรณ รองผู้อำนวยการใหญ่ฝ่ายโฆษณาและประชาสัมพันธ์ สายการบินบางกอกแอร์เวย์ส เป็นกรรมการผู้จัดการบริษัท ออกอากาศทางทรูวิชั่นส์ ช่อง 90 โดยออกอากาศครั้งแรกเมื่อวันที่ 21 กันยายน พ.ศ. 2555  โดยใช้งบลงทุนประมาณ 100 ล้านบาท

เนื้อหาของช่อง อิน แชนแนล ประกอบไปด้วย รายการข่าวร้อยละ 30 โดยมีสโรชา พรอุดมศักดิ์ อดีตผู้อำนวยการสถานีโทรทัศน์ผ่านดาวเทียม ไทย อาเซียน นิวส์ เน็ตเวิร์ค ดำรงตำแหน่งผู้อำนวยการฝ่ายข่าว "หมอเสริฐ"ผู้ไม่หยุดฝัน ทุ่ม100ล.ผุดทีวีดาวเทียม"อินแชนแนล" หลังสถานีโทรทัศน์ผ่านดาวเทียม ไทย อาเซียน นิวส์ เน็ตเวิร์ค ของเครือหนังสือพิมพ์เอเอสทีวีผู้จัดการ ได้ปิดตัวลงเมื่อวันที่ 1 พฤษภาคม พ.ศ. 2555 โดยผู้ประกาศข่าวและทีมงานบางส่วนย้ายมาทำงานที่ช่องอิน แชนแนล รวมทั้งมีการซื้อฟุตเทจและข่าวบางส่วนมาจากทางสถานีโทรทัศน์ผ่านดาวเทียมสปริงนิวส์ 

ส่วนร้อยละ 70 เป็น รายการท่องเที่ยว ไลฟ์สไตล์ และบันเทิง โดยมีนายกุลพงษ์ บุนนาค อดีตผู้บริหารบริษัท ฟอกซ์ อินเตอร์เนชั่นแนล (ประเทศไทย) จำกัด มาดำรงตำแหน่งที่ปรึกษาสถานี และมีนายอัษฎา พานิชกุล นักแสดงและอดีตพิธีกรสถานีโทรทัศน์เอ็มทีวี เอเชีย ดำรงตำแหน่งผู้อำนวยการฝ่ายสร้างสรรค์และรายการ ซึ่งมีทั้งรายการที่ทางสถานีผลิตเอง มีโปรดิวเซอร์จากประเทศสิงคโปร์เข้ามาดูแลการผลิต และซื้อรายการบันเทิงจากต่างประเทศ เช่น การท่องเที่ยว สุขภาพ แฟชั่น

อิน แชนแนล ได้ยุติการออกอากาศเมื่อวันที่ 31 มีนาคม พ.ศ. 2557

รายการข่าว

Rise & Shine Thailand รายการข่าวภาคเช้า ออกอากาศ วันจันทร์ ถึง วันศุกร์ เวลา 7.00 ถึง 9.00 น. ดำเนินรายการโดย พัชรี รักษาวงศ์ และ ดลศิณี กฤตยาพิมลพร
Lunch Break รายการข่าวภาคเที่ยง ออกอากาศ วันจันทร์ ถึง วันศุกร์ เวลา 12.00 ถึง 12.30 น. ดำเนินรายการโดย ภลดา ม่วงศิริ และ จินดา วีเดล 
On the Grid  รายการข่าวภาคค่ำ ออกอากาศ วันจันทร์ ถึง วันศุกร์ เวลา 19.00 – 20.00 น. ดำเนินรายการโดย ปริญญา รุ่นประพันธ์ และ อัคนิจ วิเชียรเจริญ

รายการบันเทิง

Flagship รายการทอล์คโชว์ ออกอากาศ ทุกวันอาทิตย์ 22.00 ถึง 23.00 น. ดำเนินรายการโดย อัษฎา พานิชกุล, ซาร่า บอลล์, บาร์บาร่า วูลซี่ และ ทรงสิทธิ์ เติมจิตรอารีย์
Double M Adventures รายการท่องเที่ยว ออกอากาศ ทุกวันเสาร์ เวลา 20.00 ถึง 20.30 น. ดำเนินรายการโดย มาร์ค กิ่งโพยม และ ไมค์ กิ่งโพยม
Traveler’s Quest รายการเกมโชว์ท่องเที่ยว โดยมีชาวต่างชาติเป็นผู้เข้าแข่งขัน  ออกอากาศ ทุกวันพฤหัสบดี เวลา 20.00 ถึง 20.30 น. ดำเนินรายการโดย จรัล พานิชกุล และ ฐิติกร พนาวิวัฒนาการ
Tag Along with Me รายการท่องเที่ยวตามคำขวัญประจำจังหวัด ออกอากาศ ทุกวันจันทร์ เวลา 20.00 ถึง 20.30 น. ดำเนินรายการโดย วันทภ นิลอุบล
# ตูอิ มานูอา เอลิซาลา
ตูอิ มานูอา เอลิซาลา  (ประมาณปี พ.ศ. 2442) (คศ.1899) ทรงเป็นผู้ปกครองดินแดนตูอิมานูอา ในช่วงประมาณพ.ศ. 2442 ตำแหน่งตูอิมานูอาถือเป็นตำแหน่งที่เก่าแก่ที่สุดในแถบดินแดนซามัวและโพลีนีเซีย
# จูเลียต (ดาวบริวาร)
นอกจากนี้ยังมี ดาวเคราะห์น้อย ที่เรียกว่า 1285 จูเลียต
240px|right|thumb|จูเลียต และ เดสดิโมนา (จุดสว่างๆข้างๆ)
จูเลียต  หรือเป็นที่รู้จักว่า Uranus XI เป็นดาวบริวารลำดับที่ 6 นับตามระยะทางจากดาวยูเรนัส จูเลียต ตั้งชื่อตาม Juliet จากวรรณกรรมของเชคสเปียร์ เรื่อง Romeo and Juliet จูเลียต ถูกค้นพบในวันที่ 3 เดือนมกราคม ปี ค.ศ. 1986 โดยยานวอยเอจเจอร์ 2  ตอนค้นพบมันถูกกำหนดให้มีชื่อว่า "S/1986 U 2" 

จูเลียตถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา พอร์ชา รอซาลินด์ คีวปิด เบลินดา เพอร์ดิตา 

จูเลียตอาจจะชนกับเดสดิโมนา ภายใน 100 ล้านปีข้างหน้า
# พระเจ้าคีรวาณยุทธพิกรม ศาหะ
พระเจ้าคีรวาณยุทธพิกรม ศาหะ เป็นพระมหากษัตริย์ราชอาณาจักรเนปาล พระองค์ที่ 4 พระราชสมภพเมื่อ วันที่ 19 ตุลาคม พ.ศ. 2340 เป็นพระราชโอรสของ พระเจ้ารณพหาทุร ศาหะ  และ พระนางราชเรศวรีเทวีศาหะ พระราชสมภพที่กรุงกาฐมาณฑุ ราชอาณาจักรเนปาล เมื่อพระองค์มีพระชนมายุได้ 2 ปี พระราชบิดาพระองค์ คือ พระเจ้ารณพหาทุร ศาหะ ได้สวรรคต พระองค์จึงขึ้นครองราชย์เป็นพระมหากษัตริย์เนปาลเมื่อวันที่ 23 มีนาคม พ.ศ. 2342 นับเป็นพระมหากษัตริย์ที่ครองราชย์ตั้งแต่ยังน้อยของราชอาณาจักรเนปาล และเสด็จสวรรคตเมื่อ วันที่ 20 พฤศจิกายน พ.ศ. 2359 พระชนมายุได้ 19 พรรษา ครองราชย์ได้ 17 ปี
# สุลต่านอับดุล จาลีลุล จับบาร์
สุลต่านอับดุล จาลีลุล จับบาร์ อิบนี อับดุล จาลีลุล อักบาร์ (สวรรคต ค.ศ. 1660) เป็นสุลต่านบรูไนองค์ที่ 12 ที่ครองราชย์เพียงสั้น ๆ พระองค์เป็นที่รู้จักจากความยุติธรรม ความสามัคคี และสันติภาพก่อนที่จะเกิดสงครามกลางเมืองบรูไนในช่วงปลายคริสต์ศตวรรษที่ 17 ซึ่งทำให้ดินแดนบรูไนแตกออกเป็นหลายส่วน

 รัชสมัย (ค.ศ. 1659–1660) 

 สวรรคต 
สุลต่านอับดุล จาลีลุล จับบาร์ครองราชย์เพียงปีเดียวใน ค.ศ. 1659 ถึง 1660 แล้วสวรรคต แม้ว่าพระองค์มีพระราชโอรส 2 พระองค์ ผู้ที่ขึ้นครองราชย์ต่อกลับเป็นมูฮัมมัด อาลี พระปิตุลา

 ชีวิตส่วนพระองค์ 
สุลต่านอับดุล จาลีลุล จับบาร์มีพระราชโอรสสองพระองค์ คือ:

 ราจา มูดา อะฮ์มัด
 ปางีรัน มูดา มูฮัมมัด ชัมซุดดิน
# พอร์ชา (ดาวบริวาร)
พอร์ชา  หรือเป็นที่รู้จักว่า Uranus XII เป็นดาวบริวารลำดับที่ 7 นับตามระยะทางจากดาวยูเรนัส พอร์ชา ตั้งชื่อตาม Portia จากวรรณกรรมของเชคสเปียร์ เรื่อง  The Merchant of Venice พอร์ชา ถูกค้นพบในวันที่ 3 เดือนมกราคม ปี ค.ศ. 1986 โดยยานวอยเอจเจอร์ 2  ตอนค้นพบมันถูกกำหนดให้มีชื่อว่า "S/1986 U 1" 

พอร์ชาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา จูเลียต รอซาลินด์ คีวปิด เบลินดา เพอร์ดิตา
# ฌ็อง มักซีมีเลียง ลามาร์ก
ฌ็อง มักซีมีเลียง ลามาร์ก (ค.ศ. 1770 –  ค.ศ. 1832) นิยมเรียกอย่างลำลองว่า นายพลลามาร์ก เป็นผู้บัญชาการทหารชาวฝรั่งเศส ยศพลโท  ในสมัยสงครามนโปเลียนและในภายหลังได้รับเลือกตั้งเป็นสมาชิกรัฐสภา นายพลลามาร์กเป็นหนึ่งในผู้นำคนสำคัญของกองทัพภายใต้จักรพรรดินโปเลียนที่ 1 และได้รับการยกย่องอย่างมากจากคือการยึดครองกาปรีจากการปกครองของอังกฤษ รวมทั้งความพ่ายแพ้ของเขาแก่กองกำลังฝ่ายนิยมกษัตริย์ที่จังหวัดว็องเดเมื่อปี ค.ศ. 1815 ชัยชนะของเขาได้รับการชื่นชมอย่างมากโดยจักรพรรดินโปเลียนที่ 1 ว่าเขาเป็นคนที่ "สร้างปาฏิหาริย์ และเหนือความคาดหวังอยู่เสมอ"

ภายหลังจากการฟื้นฟูราชวงศ์บูร์บง นายพลลามาร์กก็ได้กลายมาเป็นฝั่งตรงข้ามทันทีในยุคของการกลับมาของการปกครองระบบเก่า  และต่อมาในการปฏิวัติโค่นล้มราชวงศ์บูร์บงอีกครั้งในปี ค.ศ. 1830 เขาก็ได้ถูกแต่งตั้งเป็นผู้บัญชาการกองกำลังเพื่อเฝ้าระวังผู้นิยมราชวงศ์บูร์บง ที่เรียกตัวเองว่า "เหล่าผู้สืบสิทธิโดยนิติธรรม" อันเป็นฝ่ายตรงข้ามกับราชวงศ์ออร์เลอ็อง

ต่อมาในยุคของการปกครองแบบประชาธิปไตยอันมีพระมหากษัตริย์เป็นประมุข (July Monarchy) เขาเป็นผู้นำฝ่ายซ้าย (เสรีนิยม) หนึ่งในผู้สนับสนุนพระเจ้าหลุยส์-ฟิลิปป์ที่ 1ให้ขึ้นครองราชย์ ซึ่งในภายหลังก็เป็นอีกหนึ่งเรื่องที่ถูกวิพากษ์วิจารณ์อย่างมาก เนื่องจากการปกครองแบบใหม่นี้ก็ยังไม่ได้ช่วยเรื่องสิทธิมนุษยชน และความมีเสรีภาพของพรรคการเมือง เขายังเป็นอีกผู้หนึ่งที่สนับสนุนการให้เอกราชของโปแลนด์และอิตาลีในขณะนั้น นายพลลามาร์กยังเป็นนักเขียนที่มีความคิดแนวเสรีนิยมคนหนึ่งในสมัยนั้น แนวความคิดต่างๆ ของนายพลลามาร์กทำให้เขาเป็นหนึ่งในบุคคลสำคัญในฝรั่งเศส การถึงแก่อสัญกรรมของเขาเป็นตัวแปรสำคัญที่กระตุ้นการกบฎของประชนชาวปารีสในเดือนมิถุนายน (June Rebellion) ปี ค.ศ. 1832 ซึ่งเป็นที่มาของฉากและบทประพันธ์เรื่องเลมีเซราบล์  ของวิกตอร์ อูโก 

บรรณานุกรม
 Alfred Cobban, A History of Modern France, 1992.
 Jill Harsin, Barricades: The War of the Streets in Revolutionary Paris, 1830–1848, 2002.
 Vincent J. Esposito and John Elting, A Military History and Atlas of the Napoleonic Wars, 1999.
# เอลบาซาน
เอลบาซาน (แอลเบเนีย: Elbasan หรือ Elbasani) เป็นเมืองตอนกลางของประเทศแอลเบเนีย บนฝั่งแม่น้ำชกูมบีน ตั้งอยู่ที่จุดพิกัด  เป็นหนึ่งในเมืองที่ใหญ่ที่สุด มีประชากร 79,810 คน ก่อนสงครามโลกครั้งที่สอง เมืองผสมผสานไปด้วยอาคารตะวันออกและอาคารยุคกลาง เคยเป็นฐานทัพของอิตาลีในตอนเริ่มสงครามโลกครั้งที่สอง
# คอเลง
คอเลง (,) เป็นเมืองท่าทางทะเลในประเทศเดนมาร์ก อยู่ทางตอนใต้ของประเทศ เป็นเมืองศูนย์กลางการเดินทาง การค้า และการผลิต มีบริษัทด้านอุตสาหกรรมหลายบริษัท มีการผลิตเครื่องจักรและส่งออกสิ่งทอและปศุสัตว์ เทศบาลคอเลงมีประชากร 95,897 คน (1 มกราคม ค.ศ. 2025) ส่วนเมืองมีประชากร 63,645 คน (1 มกราคม ค.ศ. 2025)BY3: Population 1st January by urban areas, area and population density The Mobile Statbank from Statistics Denmark เป็นเมืองใหญ่อันดับ 8 ของประเทศ
# สตรอนเชียมออกไซด์
สตรอนเชียมออกไซด์  หรือ สตรอนเชีย  เกิดขึ้นเมื่อทำปฏิกิริยากับสตรอนเชียม โดยมีสูตรเคมีว่า SrO การเผาไหม้สตรอนเชียมในผลลัพธ์ของอากาศในส่วนผสมของสตรอนเชียมออกไซด์ และสตรอนเทียมไนตริด นอกจากนี้ยังมีรูปแบบจากการสลายตัวของสตรอนเชียมคาร์บอเนต (SrCO3) มันเป็นออกไซด์ขั้นพื้นฐานอย่างรุนแรง
# อีร์คุตสค์
อีร์คุตสค์  เป็นเมืองหลวงของแคว้นอีร์คุตสค์ ประเทศรัสเซีย เป็นหนึ่งในเมืองที่ใหญ่ที่สุดในไซบีเรีย มีประชากร 606,369 คน (ค.ศ. 2024https://rosstat.gov.ru/storage/mediabank/%D0%A1hisl_MO_01-01-2024.xlsx) เป็นเมืองศูนย์กลางวัฒนธรรม มีอุตสาหกรรมการแต่งแร่ไมกา การแปรรูปไม้ผลิตรถยนต์ มีโรงไฟฟ้าพลังน้ำ เมืองนี้ก่อตั้งในปี ค.ศ. 1652 เพื่อเป็นสถานีการค้าของรัฐ ต่อมาได้ขยายตัวขึ้นเนื่องจากมีการค้ากับจีนและลุ่มแม่น้ำอามูร์ รวมถึงมีการติดต่อกับแหล่งทองคำในลุ่มแม่น้ำลีนาและการค้าขนสัตว์
# โซเดียมออกไซด์
โซเดียมออกไซด์  เป็นสารประกอบเคมีที่มีสูตรว่า Na2O โดยจะใช้ในเซรามิก และแก้ว ถึงแม้ว่าจะไม่ใช่ในรูปแบบวัตถุดิบ รักษาด้วยกำบังน้ำโซดาไฟ
Na2O  +  H2O  →  2 NaOH
# เบลลินโซนา
เบลลินโซนา (Bellinzona ; , ;  archaic  ; Latin Bilitio) เป็นเมืองหลวงของรัฐตีชีโน ประเทศสวิตเซอร์แลนด์ ตั้งอยู่ทางตอนกลางค่อนไปทางตะวั้นออกเฉียงใต้ของประเทศ เมืองมีปราสาทที่มีชื่อเสียง 3 แห่ง ได้รับลงทะเบียนมรดกโลกของยูเนสโกตั้งแต่ปี ค.ศ. 2000

เมืองตั้งอยู่ทางตะวันออกของแม่น้ำตีชีโน ตีนเขาของเทือกเขาเอลป์ เป็นเมืองชุมทางรถไฟและมีอุตสาหกรรมการท่องเที่ยว
# รอซาลินด์ (ดาวบริวาร)
รอซาลินด์  หรือเป็นที่รู้จักว่า Uranus XIII เป็นดาวบริวารลำดับที่ 8 นับตามระยะทางจากดาวยูเรนัส รอซาลินด์ ตั้งชื่อตาม Rosalind จากวรรณกรรมของเชคสเปียร์ เรื่อง As You Like It รอซาลินด์ ถูกค้นพบในวันที่ 13 เดือนมกราคม ปี ค.ศ. 1986 โดยยานวอยเอจเจอร์ 2  ตอนค้นพบมันถูกกำหนดให้มีชื่อว่า "S/1986 U 4" 

รอซาลินด์ถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา จูเลียต พอร์ชา คีวปิด เบลินดา เพอร์ดิตา
# อันโตฟากัสตา
อันโตฟากัสตา  เป็นเมืองท่าทางทะเลทางตอนเหนือของประเทศชิลี ตั้งอยู่ห่างจากกรุงซานเตียโกไปทางทิศเหนือ 700 ไมล์ (1,130 กม.) เป็นเมืองหลวงของแคว้นอันโตฟากัสตา จากข้อมูลประชากรในปี ค.ศ. 2012 มีประชากร 345,420 คน เป็นเมืองที่มีการทำเหมืองที่สำคัญของประเทศ ในทศวรรษหลัง ๆ มีการเจริญเติบโตในการก่อสร้าง ร้านค้า โรงเรียน มีประชากรมากขึ้น 

อันโตฟากัสตาเป็นเมืองที่มีผลิตภัณฑ์มวลรวมในประเทศสูงที่สุดในชิลี คือ 37.000 USD และเป็นเมืองที่มีดัชนีการพัฒนามนุษย์เป็นอันดับ 3 ของประเทศ

เมืองนี้ตั้งขึ้นบนดินแดนของโบลีเวีย ในทศวรรษ 1870 ชิลีได้เข้ายึดครองใน ค.ศ. 1879
# เทลลูเรียมไดออกไซด์
เทลลูเรียมไดออกไซด์  เป็นออกไซด์ของแข็งของเทลลูเรียม มันถูกพบในสองรูปแบบที่แตกต่างกันกับแร่สีเหลืองออร์โธร์ฮอมบิคเทลลูริท ,β-TeO2 และการสังเคราะห์
# ซีนอนไตรออกไซด์
ซีนอนไตรออกไซด์  เป็นสารประกอบที่ไม่เสถียรของซีนอนในเลขออกซิเดชันที่ 6 เป็นตัวรับอิเล็กตรอนที่มีประสิทธิภาพมาก และปล่อยออกซิเจนจากน้ำอย่างช้าๆ (และซีนอน) โดยเร่งสัมผัสกับแสงแดด มันเป็นอันตรายที่ระเบิดได้เมื่อสัมผัสกับวัสดุอินทรีย์ เมื่อมันระเบิดมันก็ปล่อยซีนอนและก๊าซออกซิเจน
# เรสเซิลเมเนีย ครั้งที่ 7
เรสเซิลเมเนีย ครั้งที่ 7 จัดในวันที่ 24 มีนาคม ค.ศ.1991 ณ ลอสแอนเจลิสตั้งอยู่ในรัฐแคลิฟอร์เนีย สหรัฐอเมริกา โดยมีจำนวนผู้เข้าชมในสนามทั้งสิ้น 16,158 คน เดิมที่ว่าจะจัดที่ Los Angeles Memorial Coliseum สนามใหญ่ จุคนได้ 80,000 คน ต้องเปลี่ยนสนามมาใช้สนามในร่มที่เล็กกว่า จุคนไม่ถึง 20,000 คน อย่าง Los Angeles Memorial Sports Arena แทน เพราะ วินซ์ แม็กแมน ได้รับโทรศัพท์ขู่ฆ่า จึงทำให้ต้องเปลี่ยนสนามไปในที่สุด

ผลการปล้ำ
#แมทช์การปล้ำกำหนดการปล้ำเวลา1Koko B. Ware ชนะ The Brooklyn Brawlerปล้ำเดี่ยวUnknown2The Rockers (Shawn Michaels and Marty Jannetty) defeated The Barbarian and Haku (with Bobby Heenan)แทกทีม10:413The Texas Tornado defeated Dino Bravo (with Jimmy Hart)ปล้ำเดี่ยว03:114The British Bulldog defeated The Warlord (with Slick)ปล้ำเดี่ยว08:155The Nasty Boys (Brian Knobbs and Jerry Sags) (with Jimmy Hart) defeated The Hart Foundation (Bret Hart and Jim Neidhart) (c)แทกทีม ชิงแชมป์แทกทีม WWF12:106Jake Roberts defeated Rick Martelแมทช์ Blindfold08:347The Undertaker (with Paul Bearer) defeated Jimmy Snukaปล้ำเดี่ยว04:208The Ultimate Warrior defeated Randy Savage (with Queen Sherri)รีไทร์แมทช์20:479Genichiro Tenryu and Kōji Kitao defeated Demolition (Crush and Smash) (with Mr. Fuji)แทกทีม04:4410Big Boss Man (with André the Giant) defeated Mr. Perfect (c) (with Bobby Heenan) by disqualificationปล้ำเดี่ยว ชิงแชมป์ WWF Intercontinental Championship10:4711Earthquake (with Jimmy Hart) defeated Greg Valentineปล้ำเดี่ยว03:1412The Legion of Doom (Hawk and Animal) defeated Power and Glory (Paul Roma and Hercules) (with Slick)แทกทีม00:5913Virgil (with Roddy Piper) defeated Ted DiBiase by countoutปล้ำเดี่ยว07:4114The Mountie (with Jimmy Hart) defeated Tito Santanaปล้ำเดี่ยว01:2115Hulk Hogan defeated Sgt. Slaughter (c) (with General Adnan)ปล้ำเดี่ยว ชิงแชมป์ WWF Championship20:26

ดูเพิ่ม
เรสเซิลเมเนีย
รายชื่อรายการเพย์-เพอร์-วิวของดับเบิลยูดับเบิลยูอี
# ซีมอน เดอ โบวัวร์
ซีมอน-ลูว์ซี-แอร์แน็สตีน-มารี แบร์ทร็อง เดอ โบวัวร์  หรือที่รู้จักกันในนาม ซีมอน เดอ โบวัวร์ (9 มกราคม ค.ศ. 1908 - 14 เมษายน ค.ศ. 1986) เป็นนักเขียน นักปรัชญา และนักทฤษฎีทางสังคมชาวฝรั่งเศส ในขณะที่ตัวเธอไม่ได้มองตัวเองเป็นนักปรัชญา แต่ความคิดของเธอกับมีอิทธิพลอย่างมากต่อทฤษฎีของนักสตรีนิยมBergoffen, Debra, "Simone de Beauvoir", The Stanford Encyclopedia of Philosophy (Fall 2010 Edition), Edward N. Zalta (ed.), URL = <http://plato.stanford.edu/archives/fall2010/entries/beauvoir/>. งานเขียนของโบวัวร์นั้นมีทั้งนิยาย ความเรียง ชีวประวัติ อัตชีวประวัติ และเอกสารเฉพาะเรื่องที่มีประเด็นทางปรัชญา การเมือง และสังคม ผลงานของเธอที่มีชื่อเสียงคือ She Came to Stay และ The Mandarins
# คีวปิด (ดาวบริวาร)
คีวปิด  หรือเป็นที่รู้จักว่า Uranus XXVII เป็นดาวบริวารลำดับที่ 9 นับตามระยะทางจากดาวยูเรนัส คีวปิด ตั้งชื่อตาม Cupid จากวรรณกรรมของเชคสเปียร์ เรื่อง Timon of Athens คีวปิด ถูกค้นพบใน ปี ค.ศ. 2003 โดยกล้องโทรทรรศน์อวกาศฮับเบิล  ตอนค้นพบมันถูกกำหนดให้มีชื่อว่า "S/2003 U 2" 

คีวปิดถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา จูเลียต พอร์ชา รอซาลินด์ เบลินดา เพอร์ดิตา
# จาณักยะ
จาณักยะ (375–283 ก่อนคริสตกาล) เป็นผู้รู้รอบด้านชาวอินเดียโบราณที่ทำหน้าที่เป็นครู นักเขียน นักยุทธศาสตร์ นักปราชญ์ นักเศรษฐศาสตร์ นักกฎหมาย และนักการเมือง ตามธรรมเนียมระบุตัวตนเป็น เกาฏิลยะ หรือ วิษณุคุปต์ ที่เป็นผู้เขียนตำราการเมืองอินเดียโบราณชื่อ อรรถศาสตร์ ตำรานี้มีอายุคร่าว ๆ ระหว่างศตวรรษที่ 4 ก่อนคริสต์ศักราช ถึงคริสต์ศตวรรษที่ 3 ทำให้เขาถือเป็นผู้บุกเบิกศาสตร์ในด้านรัฐศาสตร์และเศรษฐศาสตร์ในอินเดีย และผลงานของเขาถือเป็นงานก่อนหน้าที่สำคัญต่อเศรษฐศาสตร์คลาสสิกL. K. Jha, K. N. Jha (1998). "Chanakya: the pioneer economist of the world", International Journal of Social Economics 25 (2–4), p. 267–282.Waldauer, C., Zahka, W.J. and Pal, S. 1996. Kauṭilya's Arthashastra: A neglected precursor to classical economics. Indian Economic Review, Vol. XXXI, No. 1, pp. 101–108.Tisdell, C. 2003. A Western perspective of Kauṭilya's Arthashastra: does it provide a basis for economic science? Economic Theory, Applications and Issues Working Paper No. 18. Brisbane: School of Economics, The University of Queensland.Sihag, B.S. 2007. Kauṭilya on institutions, governance, knowledge, ethics and prosperity. Humanomics 23 (1): 5–28. ผลงานของเขาสูญหายในช่วงเกือบสิ้นสุดสมัยจักรวรรดิคุปตะเมื่อคริสต์ศตวรรษที่ 6 และไม่มีผู้ค้นพบใหม่จนกระทั่งต้นคริสต์ศตวรรษที่ 20
ประมาณ 321 ปีก่อน ค.ศ. จาณักยะช่วยให้พระเจ้าจันทรคุปต์ จักรพรรดิเมารยะองค์แรก ขึ้นมามีอำนาจ และได้รับการยกย่องอย่างกว้างขวางว่ามีบทบาทสำคัญต่อการสถาปนาจักรวรรดิเมารยะ จาณักยะทำหน้าที่เป็นหัวหน้าที่ปรึกษาให้แก่ทั้งพระเจ้าจันทรคุปต์กับพระเจ้าพินทุสาร พระราชโอรส

 ภูมิหลัง 
 แหล่งที่มาข้อมูล 

ข้อมูลประวัติศาสตร์ที่มีการบับทึกของจาณักยะมีน้อยมาก: สิ่งที่นักประวัติศาสตร์รู้เกี่ยวกับเขาส่วนใหญ่มาจากข้อมูลกึ่งตำนาน Thomas Trautmann ระบุข้อมูลจำเพาะของจาณักยะ-จันทรคุปต์กถา (ตำนาน) โบราณ 4 แหล่ง:

 ฉบับตำนาน ตัวอย่างตำรา ฉบับพุทธ มหาวงศ์ และอรรถาธิบาย Vamsatthappakasini (ภาษาบาลี) ฉบับเชน Parishishtaparvan โดย Hemachandra ฉบับกัศมีร์ กถาสริตสาคร โดยโสมเทวะ, Brihat-Katha-Manjari โดย Ksemendra ฉบับ Vishakhadatta Mudrarakshasa, บทละครสันสกฤตโดย Vishakhadatta

สิ่งที่ปรากฏในทั้ง 4 ฉบับคือ จาณักยะรู้สึกถูกเหยียดหยามจากกษัตริย์นันทะ และสาบานว่าจะทำลายพระองค์ หลังโค่นกษัตริย์นันทะได้แล้ว เขาก็แต่งตั้งจันทรคุปต์เป็นกษัตริย์องค์ใหม่

 ฉบับพุทธ
# ทางหลวงแผ่นดินหมายเลข 1356
ทางหลวงแผ่นดินหมายเลข 1356 (ทางเข้าสะพานข้ามแม่น้ำโขงแห่งที่ 4 (เชียงของ-ห้วยทราย)) เป็นทางหลวงขนาด 8 ช่องการจราจรที่แยกมาจากทางหลวงแผ่นดินหมายเลข 1020 สร้างขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 1356 สายทางแยกเข้าสะพานข้ามแม่น้ำโขงที่อำเภอเชียงของ พ.ศ. 2553 พระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 1356 สายทางแยกเข้าสะพานข้ามแม่น้ำโขงที่อำเภอเชียงของ พ.ศ. 2553 ในสมัยที่ นายอภิสิทธิ์ เวชชาชีวะ เป็นนายกรัฐมนตรี โดยมีการออกประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์เพื่อสร้างทางหลวงสายนี้เป็นกรณีที่มีความจำเป็นโดยเร่งด่วนประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์เพื่อสร้างทางหลวงแผ่นดินหมายเลข 1356 สายทางแยกเข้าสะพานข้ามแม่น้ำโขงที่อำเภอเชียงของ ในท้องที่อำเภอเชียงของ จังหวัดเชียงราย พ.ศ. 2509 ทางหลวงสายนี้เป็นส่วนหนึ่งของทางหลวงเอเชียสาย 3 (AH3)

 เขตการควบคุม 
ทางหลวงสายนี้อยู่ภายใต้การควบคุมของหมวดทางหลวงเชียงของ แขวงทางหลวงเชียงรายที่ 2
# เพอร์ดิตา (ดาวบริวาร)
เพอร์ดิตา  หรือเป็นที่รู้จักว่า Uranus XXVเป็นดาวบริวารลำดับที่ 11 นับตามระยะทางจากดาวยูเรนัส เพอร์ดิตา ตั้งชื่อตาม Perdita จากวรรณกรรมของเชคสเปียร์ เรื่อง The Winter's Tale เพอร์ดิตา ถูกค้นพบใน ปี ค.ศ. 1986 โดยยานวอยเอจเจอร์ 2แต่ ได้รับการยืนยันว่าเป็นดาวบริวาร ในปี ค.ศ. 2003 โดย กล้องโทรทรรศน์อวกาศฮับเบิล ตอนค้นพบมันถูกกำหนดให้มีชื่อว่า "S/1986 U 10" 

เพอร์ดิตาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา จูเลียต พอร์ชา รอซาลินด์ คีวปิด เบลินดา
# เบลินดา (ดาวบริวาร)
เบลินดา  หรือเป็นที่รู้จักว่า Uranus XIVเป็นดาวบริวารลำดับที่ 10 นับตามระยะทางจากดาวยูเรนัส เบลินดา ตั้งชื่อตาม Belinda จากวรรณกรรมของอเล็กซานเดอร์ โป๊ป เรื่อง The Rape of the Lock เบลินดา ถูกค้นพบในวันที่ 13 มกราคม ปี ค.ศ. 1986 โดยยานวอยเอจเจอร์ 2  ตอนค้นพบมันถูกกำหนดให้มีชื่อว่า "S/1986 U 5" 

เบลินดาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา จูเลียต พอร์ชา รอซาลินด์ คีวปิด เพอร์ดิตา
# สโมสรฟุตบอลอัสสัมชัญ ยูไนเต็ด
ระวังสับสนกับ สโมสรฟุตบอลอัสสัมชัญ 

สโมสรฟุตบอลอัสสัมชัญ ยูไนเต็ด เป็นสโมสรฟุตบอลในประเทศไทย ตั้งอยู่ที่แขวงบางไผ่ เขตบางแค จังหวัดกรุงเทพมหานคร โดยเป็นสโมสรฟุตบอลของโรงเรียนอัสสัมชัญธนบุรี เคยสร้างผลงานคว้าตำแหน่งรองชนะเลิศในการแข่งขันฟุตบอลชิงถ้วยพระราชทานประเภท ข. ฤดูกาล 2553 

ปัจจุบันสโมสรลงแข่งขันในระดับไทยลีก 3 โซนภาคตะวันตก โดยใช้สนามกีฬาว่องประชานุกูล โรงเรียนอัสสัมชัญธนบุรี เป็นสนามเหย้า

ประวัติ
โรงเรียนอัสสัมชัญธนบุรี เป็นสถาบันการศึกษาที่สร้างผลงานในการแข่งขันฟุตบอลระดับนักเรียนมาอย่างมากมาย เช่น การแข่งขันฟุตบอลนักเรียน กรมพลศึกษา นอกจากนี้ยังผลิตนักฟุตบอลระดับเยาวชนจนก้าวขึ้นไปติดทีมชาติไทยชุดใหญ่หลายราย โดยนอกจากการการแข่งขันฟุตบอลนักเรียนแล้ว โรงเรียนอัสสัมชัญธนบุรี ยังได้ส่งทีมเข้าร่วมการแข่งขันฟุตบอลชิงถ้วยพระราชทาน ซึ่งเป็นรายการของสมาคมฟุตบอลแห่งประเทศไทยอีกด้วย

ในปี พ.ศ. 2553 โรงเรียนอัสสัมชัญธนบุรี ประสบความสำเร็จในการแข่งขันฟุตบอลชิงถ้วยพระราชทานประเภท ข. โดยเข้าถึงรอบชิงชนะเลิศ ก่อนจะแพ้ให้กับ สโมสรฟุตบอลพนักงานหลักทรัพย์โกลเบล็ก ทำให้ได้รับตำแหน่งรองชนะเลิศ และได้เลื่อนชั้นขึ้นไปแข่งขันในลีกภูมิภาค ดิวิชั่น 2 เป็นครั้งแรก

 ผู้เล่น 
 ผู้เล่นชุดป้จจุบัน 

 ผู้เล่นที่ถูกยืมตัว 

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2564–65 ไทยลีก 3 โซนภาคตะวันตก 20 8 4 8 28 25 28 อันดับที่ 5 ไม่ได้เข้าร่วม ไม่ได้เข้าร่วม –  ผดุงเกียรติ อาจคิดการ คคนะ คำยก วัชรกร บุณยะยุต 5 2565–66 ไทยลีก 3 โซนภาคตะวันตก 22 5 6 11 33 48 21 อันดับที่ 9 ไม่ได้เข้าร่วม ไม่ได้เข้าร่วม –  กฤตภัค แสงสวัสดิ์ 5 2566–67 ไทยลีก 3 โซนภาคตะวันตก 20 5 4 11 24 35 19 อันดับที่ 9 ไม่ได้เข้าร่วม ไม่ได้เข้าร่วม ไม่ได้เข้าร่วม  อิมรอน หะยียูโซะ 7 2567–68 ไทยลีก 3 โซนภาคตะวันตก 22 6 4 12 25 44 22 อันดับที่ 9 ไม่ได้เข้าร่วม ไม่ได้เข้าร่วม ไม่ได้เข้าร่วม  พีรวุฒิ อินขาว 5

แชมป์รองแชมป์อันดับที่ 3เลื่อนชั้นตกชั้น

 เกียรติประวัติ 
 ฟุตบอลชิงถ้วยพระราชทานประเภท ข.
 รองชนะเลิศ (2553)
# อาสนวิหารแอร์
อาสนวิหารแอร์  เรียกชื่อเต็มว่า อาสนวิหารนักบุญยอห์นผู้ให้บัพติศมาแห่งแอร์   ในปัจจุบันมีฐานะเป็นอาสนวิหารร่วม (co-cathedral) นิกายโรมันคาทอลิก สร้างขึ้นเพื่ออุทิศแด่นักบุญยอห์นผู้ให้บัพติศมา ในอดีตเคยมีฐานะเป็นอาสนวิหารประจำมุขมณฑลแอร์ซึ่งต่อมาถูกยุบลงในปี ค.ศ. 1801http://www.catholic-hierarchy.org/diocese/daire.html ตามสนธิสัญญาความตกลง ค.ศ. 1801 โดยเสียพื้นที่ปกครองให้กับมุขมณฑลบายอน อาสนวิหารจึงถูกลดฐานะเป็นเพียงโบสถ์ประจำเขต ต่อมาได้มีการฟื้นฟูฐานะมุขมณฑลนี้กลับขึ้นมาอีกในปี ค.ศ. 1822 และในปี ค.ศ. 1857 ได้มีการผนวกเพื้นที่เข้ากับพื้นที่ของอดีตมุขมณฑลดักซ์ กลายเป็นมุขมณฑลแอร์และดักซ์ อาสนวิหารแห่งนี้จึงมีฐานะเป็นอาสนวิหารร่วมจนถึงปัจจุบัน ตั้งอยู่ที่เมืองแอร์-ซูร์-ลาดูร์ จังหวัดล็องด์ แคว้นนูแวลากีแตน ประเทศฝรั่งเศส 

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906 Base Mérimée - กระทรวงวัฒนธรรมแห่งฝรั่งเศส

เส้นทางแห่งผู้แสวงบุญ
อาสนวิหารแห่งนี้ตั้งอยู่บนเส้นทางของผู้แสวงบุญแห่งนักบุญเจมส์ใหญ่ (เส้นทางซานเตียโกเดกอมโปสเตลาในประเทศฝรั่งเศส) โดยตั้งอยู่หนึ่งในสี่ของเส้นทางหลักในประเทศฝรั่งเศส ซึ่งเส้นทางนี้มีชื่อว่า "วิอาปอดิแอ็นซิส"  โดยเริ่มต้นจากเมืองเลอปุย-อ็อง-เวอแล และสิ้นสุดที่ซานเตียโกเดกอมโปสเตลา

 ระเบียงภาพ
# สตรอนเชียมซัลไฟด์
สตรอนเชียมซัลไฟด์  เป็นสารประกอบอนินทรีย์ด้วยสูตร SrS เป็นของแข็งสีขาว สารประกอบที่เป็นสื่อกลางในการเปลี่ยนแปลงของสตรอนเชียมซัลเฟต แร่หลักสตรอนเชียมที่เรียกว่าเซเลสไทท์ เพื่อเป็นสารประกอบที่มีประโยชน์มากอื่น ๆJ. Paul MacMillan, Jai Won Park, Rolf Gerstenberg, Heinz Wagner, Karl Köhler, Peter Wallbrecht  “Strontium and Strontium Compounds” in Ullmann's Encyclopedia of Industrial Chemistry 2002, Wiley-VCH, Weinheim. .
# พัก (ดาวบริวาร)
พัก  หรือเป็นที่รู้จักว่า Uranus XV เป็นดาวบริวารลำดับที่ 12 นับตามระยะทางจากดาวยูเรนัส  ถูกค้นพบเมื่อ เดือนธันวาคม ปี ค.ศ. 1985 วงโคจรของพักอยู่ระหว่างวงแหวนของดาวยูเรนัสกับวงโคจรของมิแรนดา พักมีเส้นผ่านศูนย์กลาง 162 กิโลเมตร ตัวดาวมีสีเทาเข้ม มีหลุมอุกกาบาตมากมายบนดาว 

 การค้นพบและชื่อ 
พัก เป็นดาวบริวารที่ใหญ่ที่สุดในดาวบริวารชั้นใน ภาพนี้ถูกถ่ายโดยยานวอยเอจเจอร์ 2 ในวันที่ 30 ธันวาคม ค.ศ. 1985 และได้รับชื่อตอนค้นพบว่า S/1985 U 1 ชื่อ Puck มาจากวรรณกรรมของเชคสเปียร์ เรื่อง  A Midsummer Night's Dream
 ลักษณะทางกายภาพ 
พัก เป็น ดาวบริวารของดาวยูเรนัสที่ใหญ่ที่สุดของดาวบริวารชั้นในขนาดเล็ก ซึ่งมีวงโคจรอยู่ภายในวงโคจรของมิแรนดา พักมีขนาดระหว่าง พอร์ชา (เป็นดาวบริวารชั้นในขนาดใหญ่เป็นอันดับสอง)กับมิแรนดา (เป็นดาวบริวารที่มีขนาดเล็กที่สุดในดาวบริวาร 5 ดวงหลัก)
# แอนติโมนีไตรออกไซด์
แอนติโมนีไตรออกไซด์  เป็นสารประกอบอนินทรีย์ด้วยสูตร Sb2O3 มันเป็นสารประกอบในเชิงพาณิชย์ที่สำคัญที่สุดของพลวง มันถูกพบในธรรมชาติเป็นแร่ธาตุวาเลนทิไนต์ และเซนาร์มอนไทต์Greenwood, N. N.; & Earnshaw, A. (1997). Chemistry of the Elements (2nd Edn.), Oxford:Butterworth-Heinemann. ISBN 0-7506-3365-4. เช่นเดียวกับโพลิเมอร์ออกไซด์ได้มากที่สุด Sb2O3 ละลายในสารละลายเท่านั้นที่มีการย่อยสลาย
# สตรอนเชียมซัลเฟต
สตรอนเชียมซัลเฟต  เป็นเกลือซัลเฟตของสตรอนเชียม เป็นผงผลึกสีขาวและเกิดขึ้นในธรรมชาติเป็นแร่เซเลสไทน์ และเป็นสารที่ละลายน้ำได้ในน้ำที่มีขอบเขตของ1 ส่วนใน 8,800 มันเป็นที่ละลายน้ำได้ในเจือจางกรดไฮโดรคลอริก และกรดไนตริกและประเมินค่าละลายน้ำได้ในการแก้ไขปัญหาคลอไรด์ด่าง (เช่น โซเดียมคลอไรด์)
# ดุบเนียม
ดุบเนียม  คือธาตุที่มีหมายเลขอะตอม 105 และสัญลักษณ์คือ Db ดุบเนียมเป็นธาตุกัมมันตรังสีที่ถูกสังเคราะห์ขึ้น ดุบเนียม-268 เป็นไอโซโทปที่เสถียรของมันมีครึ่งชีวิตประมาณ 16 ชั่วโมง

ดุบเนียม ตั้งชื่อตามเมืองดุบนา ในประเทศรัสเซีย
# ดินเหนียว
ดินเหนียว เป็นดินเนื้อละเอียด ซึ่งมีคุณสมบัติ ทึบน้ำ เหนียว เมื่อให้น้ำในปริมาตรที่เหมาะสม จะสามารถนำมาปั้นเป็นรูปทรงต่าง ๆ ได้ เมื่อนำไปเผาจะแปรสภาพเป็นวัตถุแข็ง ไม่เปลี่ยนรูป 

 ประโยชน์ของดินเหนียว 
ด้านการเกษตร
 เหมาะสำหรับการทำนา ปลูกข้าว แต่ไม่เหมาะสำหรับพืชชนิดอื่น

ด้านศิลปะ
 ใช้ในการทำเครื่องปั้นดินเผา ทำภาชนะ เครื่องใช้ต่าง ๆ
 ใช้ขึ้นรูปในงานปั้น สร้างผลงานทางด้านประติมากรรม

ด้านวิศวกรรม
 ใช้เป็นส่วนประกอบในการทำอิฐ
 ใช้เป็นวัสดุก่อสร้าง แกนดินเหนียวสำหรับเขื่อนดิน และเขื่อนหินทิ้ง
 ใช้เป็นวัสดุดิบในการผลิตเซรามิก เพื่อใช้ในงานวิศวกรรมและอุตสาหกรรม